ফুরফুরা শরীফের পীরজাদাদের সঙ্গে ইফতার মজলিসে যোগ দেবেন মুখ্যমন্ত্রী

হুগলি: রাজ্যের মুখ্যমন্ত্রী মমতা বন্দ্যোপাধ্যায় (Mamata Banerjee) আগামী সোমবার অর্থাৎ ১৭ ই মার্চ ফুরফুরা শরীফের পীরজাদাদের সঙ্গে ইফতার মজলিসে যোগদান করবেন। পাশাপাশি আরও জানা যাচ্ছে, ফুরফুরা শরীফের উন্নয়ন বোর্ড নিয়েও আলোচনা করবেন মাননীয়া। কত বেশ কয়েক দিন যাবত ধরে দেখা যাচ্ছে ঐতিহ্যবাহী ইশালে সওয়াব হওয়ার আগে থেকেই পারদ চড়ছে পীরজ্বাদাদের মধ্যে। অভিযোগ, রাজ্য সরকারের তরফ থেকে উন্নয়ন তহবিল থেকে ফুরফুরা জন্য অর্থ বরাদ্দ করা হলেও সেই অর্থের কাজ কতটা পরিমাণে হচ্ছে এবং কত টাকা খরচা হচ্ছে তার হিসাব কিন্তু কোনওভাবেই প্রকাশ্যে আসছে না। আর এতে করেই বেশকিছু পীরজাদের মধ্যেই দ্বন্দ্ব শুরু হয়েছে।

আরও পড়ুন: তালিকা যাচাইয়ের কাঠামো আর দায়িত্ব দিতে বৈঠকে অভিষেক

সূত্রের খবর, কয়েকদিন আগে পীরজাদা নওশাদ সিদ্দিকী মুখ্যমন্ত্রীর কাছে অভিযোগ জানিয়েছিলেন এবং তিনি জানিয়েছিলেন তিনি যেন সরজমিনে এসে ফুরফুরা শরীফ পরিদর্শন করেন। তানিয়া একটা জল্পনা কিন্তু শুরু হয়েছিল। অবশেষে সেই জল্পনা কাটিয়ে আগামী ১৭ তারিখ আসতে চলেছেন রাজ্যের মুখ্যমন্ত্রী মমতা বন্দ্যোপাধ্যায়। মুখ্যমন্ত্রীর আসার প্রসঙ্গে ফুরফুরার পীরজাদা ত্বহা সিদ্দিকী জানান, “কে কী অভিযোগ করেছে তা আমার জানা নেই। তবে মমতা বন্দ্যোপাধ্যায় রাজ্যের অভিভাবক। তিনি যেদিন আসছেন, সেই দিনটা একটা গুরুত্বপূর্ণ দিন ফুরফুরার জন্য। তিনি ফুরফুরাকে ভালোবাসেন শ্রদ্ধা করেন। তাই তিনি যে আসছেন, তাতে আমরা খুশি এবং আনন্দিত। এখানে যে তিনি পরিদর্শন করতে আসছেন তা তিনি আগেই নবান্নে বসে করে নিয়েছেন কোথায় কি উন্নয়ন হয়েছে? কোথায় কি হয়েছে? কে কী করছে সবটাই তিনি আগেই পরিদর্শন করে বসে আছেন। ফুরফুরা উন্নয়ন প্রসঙ্গে তিনি জানান মুখ্যমন্ত্রীকে আড়ালে রেখে কোনও দিনই ফুরফুরার উন্নয়ন হয় না। তিনি উন্নয়নের জন্য যে টাকা দিচ্ছেন ঠিকভাবে খরচা হচ্ছে কিনা কিভাবে উন্নয়ন হচ্ছে তার দেখার ওনার কর্তব্য। পাশাপাশি আরো জানান আমাদের দাবি একটাই ফুরফুরা শরীফের অর্থ দিচ্ছেন সেই অর্থে কাজ হচ্ছে না হচ্ছে না সেটা মুখ্যমন্ত্রী দেখার দরকার আছে।”

তাদের আরও অভিযোগ, মুখ্যমন্ত্রী মমতা বন্দ্যোপাধ্যায় ফিরাদ হাকিমকে নির্দেশ দিয়েছেন ফুরফুরাকে সাজানোর জন্য। কিন্তু যে কাজগুলো করতে বলছেন সেই কাজগুলো হচ্ছে না। মুখ্যমন্ত্রীর কাছে আরও দাড়ি, ফুরফুরা শরীফের জন্য কি কাজ হয়েছে আর কি কাজ হয়নি? তার একটা খতিয়ান যেন দেওয়া হয় তাহলে সেটা মিলিয়ে দেখা যাবে সঠিক কোনটা হয়েছে আর কোনটা হয়নি। আর রইল কথা এই বৈঠকে কোন পীরজাদা থাকবে আর কোন পীরজাদা থাকবে না সেটা তার ব্যক্তিগত ব্যাপার। তাতে আমাদের কোন আপত্তি নেই।